Diari Oficial de la Generalitat Valenciana


Sumari del DOGV 6898, del 08-11-2012 (2012/10145)

ORDE 13/2012, de 2 de novembre, de la Conselleria d'Economia, Indústria i Comerç, per la qual es regula el Consell Assessor de la Venda No Sedentària en la Comunitat Valenciana.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/11/02/13**

### Versions

 Text inicial: 09/11/2012 - Actualitat 

### Dades del document

Número de DOGV
:   6898

Data del DOGV
:   08-11-2012

Secció del DOGV
:   I. DISPOSICIONS GENERALS

Número del document
:   2012/10064


Data del document
:   02-11-2012

Organisme emissor
:   Conselleria d'Economia, Indústria i Comerç

Tipus de document
:   Ordre

Anàlisi jurídica

 Descriptors 

:   * reglament intern
    * legislació
    * organització administrativa
    * comerç ambulant
    * comerç al detall
    * comercialització

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

ORDE 13/2012, de 2 de novembre, de la Conselleria d'Economia, Indústria i Comerç, per la qual es regula el Consell Assessor de la Venda No Sedentària en la Comunitat Valenciana.  
  
PREÀMBUL  
  
  
  
La Llei 3/2011, de 23 de març, de la Generalitat, de Comerç de la Comunitat Valenciana preveu, dins de les vendes fora d'establiment comercial, la modalitat de venda no sedentària. així, dins del capítol I del títol IV, s'arrepleguen el concepte i els principis bàsics pels quals s'ha de regir esta modalitat de venda a la Comunitat Valenciana i que hauran de servir de referència en la regulació d'esta modalitat de venda que continguen les respectives ordenances municipals; si bé l'apartat 2 de l'article 45 del text legal esmentat establix com a objectiu l'harmonització de les normatives municipals en matèria d'autoritzacions per al desenrotllament d'esta activitat comercial.  
  
El Decret 65/2012, de 20 d'abril, del Consell, va desplegar el marc normatiu pel qual es regula la venda no sedentària en la Comunitat Valenciana i en l'article 23 establix que per a facilitar la consecució del que establix l'apartat 2 de l'article 45 de la Llei 3/2011, es crea el Consell Assessor de la Venda No Sedentària a la Comunitat Valenciana, la composició i funcions del qual seran establides mitjançant una orde de la conselleria competent en matèria de comerç. A més, a fi d'optimitzar la creació d'este órgan, es creu oportú ampliar les seues comeses a l'assessorament, coordinació de les actuacions municipals i col·laboració en matèria de venda no sedentària.  
  
D'acord amb el que s'ha exposat, i en virtut de les facultats que em conferix l'epígraf e de l'article 28 de la Llei 5/1983, de 30 de desembre, del Consell,   
  
  
  
ORDENE  
  
  
  
CAPÍTOL I  
  
Disposicions generals  
  
  
  
Article 1. Objecte  
  
L'objecte d'esta orde és la regulació de la composició, estructura, funcions i règim de funcionament del Consell Assessor de la Venda No Sedentària a la Comunitat Valenciana, creat per l'article 23 del Decret 65 2012/, de 20 d'abril, del Consell.  
  
  
  
Article 2. Naturalesa  
  
1. El Consell Assessor de la Venda No Sedentària a la Comunitat Valenciana es configura com un órgan col·legiat de consulta i assessorament de la Generalitat en matèria de venda no sedentària, i com a órgan de participació i representació dels comerciants de venda no sedentària a través de les seues organitzacions i associacions.  
  
2. S'adscriu a la conselleria competent en matèria de comerç.  
  
  
  
Article 3. Règim jurídic  
  
El Consell Assessor de la Venda No Sedentària a la Comunitat Valenciana es regirà per esta orde, per les seues própies normes de funcionament i, en alló no previst, pel que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
  
CAPÍTOL II  
  
Funcions, composició, estructura i funcionament  
  
  
  
Article 4. Funcions  
  
Al Consell Assessor de la Venda No Sedentària a la Comunitat Valenciana li corresponen les funcions següents:  
  
a) Actuar com a órgan de consulta i assessorament de la Generalitat en matèria de venda no sedentària.  
  
b) Col·laborar en la coordinació de les actuacions d'àmbit municipal en matèria de venda no sedentària.  
  
c) Proposar l'elaboració d'estudis, informes i propostes normatives o d'actuació que es consideren d'interés en matèria de venda no sedentària.  
  
d) Conéixer i informar sobre els projectes de disposicions de caràcter general que versen sobre la matèria de venda no sedentària.  
  
e) Sol·licitar informació de les administracions públiques competents sobre matèries d'interés general o sectorial que afecten la venda no sedentària.  
  
f) Impulsar la col·laboració i el diàleg amb altres organismes anàlegs, administracions públiques i entitats públiques o privades les competències o activitats de les quals estiguen relacionades amb la matèria de venda no sedentària.  
  
g) Totes aquelles funcions que els siguen atribuïdes per altres disposicions.  
  
  
  
Article 5. Composició i estructura  
  
1. El Consell Assessor de la Venda No Sedentària a la Comunitat Valenciana estarà integrat pels membres següents:  
  
a) Presidència: la persona titular de la direcció general que exercisca les competències en matèria de comerç o persona en qui delegue.   
  
b) Vicepresidència: la persona titular de la subdirecció general que exercisca les competències en matèria de comerç.  
  
c) Vocals: en nombre màxim de 21.  
  
d) Secretaria: serà exercida pel titular de la direcció general que exercisca les competències en matèria de comerç entre els funcionaris que hi presten servici, que tindrà veu peró no vot en les deliberacions.  
  
2. El Consell Assessor de la Venda No Sedentària a la Comunitat Valenciana actuarà en Ple.  
  
  
  
Article 6. Proposta, designació i nomenament  
  
1. La distribució dels vocals serà la següent:  
  
- Dos vocals en representació de l'Administració de la Generalitat, que correspondran:  
  
- Un a la direcció general que exercisca les competències en matèria de comerç i consum, a proposta del seu titular.   
  
- Un a la direcció general que exercisca les competències en matèria de turisme, a proposta del seu titular.   
  
- Tres vocals en representació dels ajuntaments de la Comunitat Valenciana, a proposta de la Federació Valenciana de Municipis i Províncies.  
  
- Un vocal en representació de la Federació Valenciana de Municipis i Províncies.  
  
- Un màxim de quinze vocals en representació de les organitzacions i associacions de comerciants de venda no sedentària. La designació d'estes organitzacions i associacions es realitzarà mitjançant una resolució del titular de la direcció general que exercisca les competències en matèria de comerç.  
  
2. Les entitats i organitzacions representades en el Consell proposaran per a la seua designació a un vocal suplent de cada vocal titular. Este vocal suplent haurà de reunir els mateixos requisits i condicions establits per a la designació i nomenament del vocal titular.  
  
3. El nomenament dels vocals titulars del Consell i dels seus suplents es realitzarà per resolució del titular de la direcció general que exercisca les competències en matèria de comerç, a proposta de les entitats i organitzacions representades en este.  
  
4. Les propostes, en tot cas, hauran de complir els requisits establits per la present orde i la resta de disposicions aplicables, així com per les normes específiques reguladores del funcionament de les entitats i organitzacions proponents.  
  
  
  
Article 7. Mandat i cessament  
  
1. El mandat dels membres del Consell serà de quatre anys, este nomenament podrà ser renovat per períodes iguals.  
  
2. Els vocals del Consell cessaran per qualsevol de les causes següents:  
  
a) Per cessament en el càrrec que va determinar el seu nomenament.  
  
b) Per revocació de la designació per part de l'entitat a què representa.  
  
c) Per renúncia.  
  
d) Per expiració del seu mandat.  
  
e) Per falta d'assistència a dos sessions plenàries consecutives sense la deguda justificació.  
  
f) Per qualsevol altra causa legal o reglamentària.  
  
3. En tot cas, en el supósit de cessament, els nous vocals nomenats continuaran el mandat dels seus predecessors fins al període que reste per als quatre anys per al quals van ser nomenats.  
  
  
  
Article 8. Règim de funcionament   
  
1. El Ple del Consell es reunirà, com a mínim, en sessió ordinària convocada per la seua Presidència, dos vegades a l'any. Podrà reunir-se a més en sessió extraordinària, quan el convoque la Presidència, a iniciativa própia o a sol·licitud, almenys, d'un terç dels vocals.  
  
2. La convocatória per la Presidència de les reunions del Ple del Consell, haurà de remetre's als seus membres amb, almenys, deu dies naturals d'antelació a la seua data de realització i fixarà l'orde del dia. El termini de la convocatória podrà reduir-se a quaranta-huit hores en cas d'urgència.  
  
3. Per a la vàlida constitució del Ple del Consell es requerirà la presència dels titulars de la Presidència i Secretaria, o si és el cas, dels que els substituïsquen, i, almenys, de més de la mitat dels vocals membres.  
  
  
  
4. Els acords del Ple seran adoptats per majoria de vots dels assistents, i els empats els dirimirà el vot de qui presidisca la sessió.  
  
  
  
5. Al president o la presidenta del Ple del Consell el substituirà el vicepresident o la vicepresidenta en cas de vacant, absència, malaltia o qualsevol altra causa legal.  
  
6. En el cas d'impossibilitat justificada d'assistència, els vocals titulars del Ple seran substituïts per la seua vocal suplent. No obstant aixó, en cas d'impossibilitat d'assistència, podran delegar el seu vot, de forma expressa, en un altre vocal del Ple.  
  
7. El Ple del Consell podrà crear comissions o grups de treball per a l'estudi de temes específics en matèria de venda no sedentària. Així mateix, la Presidència podrà acordar, a proposta de qualsevol dels membres del Consell, la compareixença, en el Ple o en les comissions o grups de treball, de representants dels sectors afectats o dels experts que s'estimen necessaris.  
  
  
  
DISPOSICIONS ADDICIONALS  
  
  
  
Primera. Incidència económica en la dotació de gasto  
  
La implementació i el posterior desplegament d'esta orde no podrà tindre cap incidència en la dotació de tots i cada un dels capítols de gasto públic assignada a esta conselleria, i en tot cas haurà de ser atés amb els mitjans personals i materials de la conselleria competent per raó de la matèria.  
  
  
  
Segona. Constitució  
  
El Consell Assessor de la Venda No Sedentària a la Comunitat Valenciana es constituirà en el termini màxim de sis mesos des que es dicte la resolució de designació de les organitzacions i associacions a què es referix l'article 6.1 d'esta orde.  
  
  
  
DISPOSICIONS FINALS  
  
  
  
Primera. Desplegament  
  
Es faculta la persona titular de la direcció general competent en matèria de comerç a dictar totes les disposicions que siguen necessàries per al desplegament i l'execució del que establix la present orde.  
  
  
  
Segona. Entrada en vigor  
  
La present orde entrarà en vigor l'endemà de la publicació en el Diari Oficial de la Comunitat Valenciana.  
  
  
  
València, 2 de novembre de 2012  
  
  
  
El conseller d'Economia, Indústria i Comerç,  
  
MÁXIMO BUCH TORRALVA


Còpia Permalink ELI